Íslendingar kunna að fyrirgefa kynferðislega tilraunastarfsemi fjármálaráðherra , þegar Bjarni Benediktsson skráður var í gagnagrunni Ashley Madison sem lak út , en eftir hrunið hafa þeir enga þolinmæði gagnvart skuggalegum fjármálagjörningum . Þetta segir skáldsagnahöfundurinn Yrsa Sigurðardóttir í pistli á heimasíðu New York Times , vakið hefur mikla athygli . Pistillinn ber titilinnThe Cheating Politicians of Iceland , og fjallar meðal annars um Panamaskjölin og hvers vegna Íslendingar eru reiðir út í ráðamenn . „ Ísland , íbúafjöldi 330.000 , er friðsælasta land í heimi . Þetta er land þar sem ofbeldisglæpir eru fátíðir og fjárkúgarar gefa kvittun . Við erum ekki vön því að vera sett í flokk með spilltustu stjórnvöldum í heimi . En hér erum við , í forgrunni allrar umfjöllunar um Panama-skjölin , “ sagði Yrsta meðal annars í pistlinum , í þýðingu mbl.is . Yrsa segir smæðina gera margt auðveldara en hjá stærri þjóðum , en það bjóði líka hættunni heim . Það sé til að mynda erfiðara að forðast hættuna af því að hygla vinum og vandamönnum . „ Það er vanalega auðveldara að leysa vandamál smárra þjóða heldur en í stórum og flóknum samfélögum . Það er ekki tilfellið þegar um er að ræða spillingu meðal forréttindaelítunnar . Í Bandaríkjunum talið þið um sex gráðu fjarlægð [ six degrees of separation ] milli fólks . Hér á Íslandi , í okkar mikla fámenni , er gráðan ein . Þegar þú hittir einhvern þá kemstu að því innan nokkurra mínútna að þið eigið sameiginlegan ættingja , vin , samstarfsmann , óvin eða fyrrverandi . Það gerir það erfiðara að forðast að hygla nánum og virktarvinum . “ Auglýsing Hún lýkur pistli sínum á því að fjalla um nýjan forsætisráðherra Íslands , Sigurð Inga Jóhannsson , sem hún segir hafa verið „ svolítið týndan “ . „ Í dag höfum við bráðabirgðaforsætisráðherra sem virtist svolítið týndur og óformlega klæddur þegar hann var kynntur almenningi á miðvikudag . Hann virðist ekki eiga bindi . En hann á ekki aflandsreikning . Né Ashley Madison aðgang . Það er eitthvað , “ segir Yrsa . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .